Mul hakkas olema raha, alkohol valitses mu elu, kuigi käisin tööl.
Istusin õhtuti restoranides, hakkasin ka kodus üksi jooma.
Sedamööda tutvusin järjest rohkem elu pimeda poolega.
Ühel hetkel hakkasin kasutama narkootikume.
Tasapisi eemaldusin tööelust, see ei huvitanud enam.
Märkasin, et olen seotud selliste inimestega, kes ei käi tööl,
kelle ainus huvi on tarbida alkoholi ja narkotsi.
ARGIPÄEVA SANGARID - Ali Niemelä
Alustasin igapäevast amfetamiini kasutamist, ka alkohol oli mängus.
Sain näha kõiki pimedusejõude ja rünnakuid, täiesti arusaamatuid asju.
Seal, Hiekkaharju ja Tikkurila vahel ma langesin maha, põlvitasin.
Palusin - Jumal kui sa tõesti oled olemas, siis aita!
Sel hetkel Jumal ilmus ja see oli võimas kogemus.
Ta hakkas mind muutma.
Sain palju evangeeliumi kuulutada, liikusin Maunulas, Helsingis, Vantaal.
Igal pool rääkisin Jeesusest, see oli tore.
Kuigi olin nii katki, oli tuli mu südames, ei saanud lõpetada.
Jumal rääkis mulle otse ja Sõna kaudu - mine ja räägi neile.
Sain kohtadesse, kuhu tavainimene iial ei pääse.
Mind lasti sisse, rääkisin ööd ja päevad läbi neile Jeesusest,
niipalju kui ise aru sain, ja sain ka palvetada.
Mul oli tohutu soov, et teised võiksid kohtuda Issandaga.
Nii see päev taas algab.
Jumala Sõna ja materjalid maailmale.
Jagame neid siit väiksemast laost, pealadu on Hausjärvel.
Siin on kaheksakümmend eri keelt, nendega saab Soomes hakkama.
Siin leidub vene, läti, taani, ukraina, serbia ja araabia keelt.
Siit me võtame materjali enne üritusi ja täiendame ladu.
Materjali läks laiali 300 000 eksemplari ringis eelmisel aastal.
Neid me muudkui jagame, umbes 40 000 eksemplari oma töö kaudu.
Ka TV7 lehte jagame umbes 35 000.
Need on ikka üsna suured numbrid, see on tõsine töö.
Õnneks on palju sõpru seda tegemas, see pole üksi vaid minu õlgadel.
Selle tööga on nii, et kõigi ürituste jaoks saame linnalt load.
On palju sellist tööd, mida keegi ei näe.
90% tööst on enne tehtud kui lähme tänavale.
Eestpalved, kuulutused, paberitöö ja ametnikega suhtlemine.
Kõik see toimetamine võtab oma aja.
See on vahel raske, üksi toimetada kogu materjaliga, teenistusega.
Ma pole siin väga jõudnud koristada, aga ma leian kõik üles.
Siin on mu sõber Tommi Manninen.
Ta liitub kindlasti tööga. Radikaalne muutus pildil.
Siin on selle päeva materjalid, mida kaasa võtta.
Kogesin, et peame minema Helsingi tänavatele.
Nii läksimegi Vaasa platsile ja Töölö turule.
Alustasime väikse rühmaga ja asi liikus edasi
Täna on meid juba 20-25 inimest ja Issand on olnud hea ja ustav.
On tore näha inimesi, kes juba 10 aastat on olnud usus ja kaasas.
Nad on leidnud uue eluviisi, täieliku muutuse.
Ärge olge vaid sõna kuuljad, vaid ka tegijad.
On ka vaimustunud vanureid ja nad juhivad inimesi usu juurde.
See on väga tähtis.
Näen, kuidas nad rõõmustavad, kui saavad juhtida inimesi usule.
Nad tunnistavad, et on leidnud tõelise asja.
Nüüd hakkame palvetama ja anname au Jumalale.
Jeesuse nimel oleme täna siin, Jumala auks.
Mulle on Issand andnud hea töökaaslase - Kassu.
Temaga koos teeme tööd ja ta on mulle ka tugiisikuks.
Üksi ei jõua. Palvetame koos ja planeerime.
Teeme koos tööd, usule toetudes.
Issand hoolitseb meie eest.
Oleme otsustanud, et kui langeme, siis täies varustuses.
Ei usu, et see päev koidab, Jumala Sõna on ustav.
Tänavatöö on väga tähtis, näeme, et inimestel on tõeline janu.
Võib öelda, et iga teine või kolmas inimene soovib kohe eestpalvet.
Kui oleme tiimiga tänaval, siis vähemalt üks inimene tuleb usule.
Tänagi on tulnud nii mõnigi usule.
Issand teeb oma tööd ja Jumal on meiega kaasas.
Kaasas on ka luteri kiriku poolt pastor Pentti Halonen.
Tema peab alati jutluse.
Näitame, et teeme koostööd inimestega eri konfessioonidest.
Meid tuntakse sellest, et meil on armastus isekeskis.
Inimesed on väga avatud, saame vestelda ja paluda nende eest.
Inimesed soovivad, et oleksime tihedamini tänavatel.
Sellist tagasisidet oleme saanud eri paikadest.
Tulin usule mitmeid aastaid tagasi.
Mul läks hästi, kuid siis juhtus see, et tegin valesid valikuid.
Oli asju, mida ei julgenud tuua inimeste ja Jumala ette.
Selle kaudu ma võõrdusin Jumalast ja elasin terve aasta maailmas.
Mu elus juhtus jubedaid asju.
Lõpuks ma surin selles vanas elus ja mind elustati.
Mõni aasta tagasi Jumal andis mulle armu ja sain uueneda usus.
2010 a kevadest saati olen saanud käia koos Jeesusega iga päev.
Mul algab katseaeg ja lähen kristlikku meeste taastuskeskusesse.
Kuna olen olnud üle 20 aasta vanglas, siis mul on vaja kohaneda.
Ali on samuti mind toetamas ja juhtimas,
et õpikisin sulanduma koguduse ellu ja ühiskonda.
On olnud ka palju nuttu ja raskusi.
Abielu on olnud suure surve all, seda vaenlane ründab.
Ei ole kerge see tee.
Kuigi mõni näeb vaid rõõmu, kõige selle taga on ka midagi.
Tuleb palju paluda, et Jumal hoiaks õigel teel ja oma armus.
Väljakutseid selles töös jätkub.
Oleks vaja, et inimesed pühenduks sellele tööle kogu südamest.
Mitte mõnikord, vaid me teeme seda tööd järjepidevalt ja pühendunult.
Pühendame oma elud, siis see ka õnnestub.
Olen kogenud kaks korda, et olen päästnud hingi.
See on mulle suur asi, sest olen olnud arglik.
See on mind tugevdanud, julgustanud, olen saanud vestelda inimestega.
Küll ainult pisut, kuid just sellest see algabki.
Inimesed on tõeliselt avatud tänavatel.
Inimeste eest paludes, näeme kuidas nad tulevad usule.
Annavad oma elu Jeesusele tänaval.
On vale arusaam, et peab hoidma eemale.
Nad ootavad, et tuleme tänavale.
Paljud võtsid ühendust, kui olin vangis, kuuldes, et olen usus.
Mind julgustati ja toetati algul kirjadega.
Sain vangla juhatajalt loa asutada vaimulike raamatute kirjastuse.
Ali on olnud mulle vahemeheks, on saatnud mulle raamatuid.
Olen saanud neid vanglas jagada.
Ali on mind kandnud palves ja käis mind vanglas vaatamas.
Nüüd oleme plaaninud, et lähen tänavatööle koos Aliga.
Sain suure õnnistuse osaliseks.
Palvetasin vanglas: Jumal, kui Sa pole mulle mõelnud Pauluse osa
ja kui arvad heaks, anna mulle usklik abikaasa,
kellega võin kogeda ehedat ja õiget suhet.
Mõni aeg tagasi, kui viisin oma leseks jäänud isa Lohjale,
koguduse koosolekul tuli mulle vastu maailma ilusaim naine
ja küsis: "Kas mäletad mind veel?"
Kui ta ütles oma nime, tundsin ta ära.
Armusin kohe, ülepeakaela.
25 a tagasi olime kogenud temaga sellist noorpõlve armastust.
Hiljem polnud me kohtunud, kuid Sari oli andnud oma elu Jeesusele.
Nii kindlasti Jumala tahe oli sündinud.
Nüüd oleme alustanud ühist teekonda ja me abiellume.
Kõik läheb täpselt nii, nagu Jumal meile ilmutab.
Ta ilmutab oma tahet ka abielu asjus, me teame seda.
Ja oleme kannatlikud.
See töö, mis uuesti on alanud Ali Niemelä juhtimisel,
on olnud tohutult hea ja võimas.
Kuigi meil on olnud vaimulik madalseis aastaid,
on see nüüd pöördunud uueks õnnistuseks, värskenduseks ja eluks.
Aktiveerunud kogudus on läinud kirikust tänavale.
On kümneid koguduse inimesi, kes on uuenenud selletõttu,
et on liitunud tänavatööga.
See on aktiveerinud paljusid koguduse liikmeid. Kõik ei saa olla tänaval.
Osad on jäänud palvetama ja hoidma tänavatööd palves.
Siin on mitu rauda tules.
Ma rõõmustan töötegija ja pastorina,
et tänavatöö on taas üks tähtsamaid töövorme me koguduses - Siionis.
Oleme näinud selliseid tulemusi.
Tänavatöö kaudu oleme õnnistanud inimesi kogudusse.
Tänaseni on Jumal hästi hoolitsenud:
Mul on puhtad riided, kodu, auto, kõik varustus, head töökaaslased.
Niipea, kui ma hakkan rehkendama ja loobun Kristusele vaatamisest,
siis see on lõpp.
Kui aga tõstan pilgu Temale, siis jaksan taas ja lähen edasi.
See on see tee: ilma usuta on võimatu meeldida Jumalale.
Eestpalve on selle asja mootor ja ma olen tänulik inimestele,
kes palvetavad ja võitlevad oma kambrites.
Nagu Aaron ja Huur võitlesid -
niikaua kui mäel olid käed tõstetud oli sõjavägi orus võidukas.
See on vaimulik seadus: kui palvetatakse, asjad juhtuvad.
See on eriti tähtis, et meie eest palvetatakse.
Tõlge: Külliki Otsa